Miestne zastupiteľstvo mestskej časti Bratislava-Petržalka

Materiál na rokovanie Miestneho zastupiteľstva
mestskej časti Bratislava-Petržalka konaného
dňa 10. apríla 2009

Materiál číslo: 337/2009

K bodu: Stanovisko k návrhu všeobecne záväzného nariadenia hlavného mesta 	Slovenskej republiky o nakladaní s komunálnymi odpadmi a drobnými 	stavebnými odpadmi

Predkladá:					Návrh uznesenia:
						
Marián Miškanin	
prednosta		Miestne zastupiteľstvo mestskej časti Bratislava- 
						Petržalka
					          
 						s c h v a ľ u j e  

		stanovisko mestskej časti Bratislava-Petržalka k návrhu všeobecne záväzného nariadenia hlavného mesta Slovenskej republiky, ktorým sa mení a dopĺňa všeobecne záväzné nariadenie hlavného mesta Slovenskej republiky Bratislavy č. 12/2001   o nakladaní s komunálnymi odpadmi a drobnými stavebnými odpadmi na území hlavného mesta Slovenskej republiky v znení neskorších predpisov 

Prerokované:	s  p r i p o m i e n k a m i
v miestnej rade 				
dňa 24. 03. 2009	
v KŽP a VP
dňa 26. 03. 2009

Spracoval:
Ing. Miloš Šaling				 
Ing. Zuzana Juhásová				
oddelenie ŽP
Dôvodová správa

Všeobecná časť

Podľa § 39 ods. 4 zákona č. 223/2001 Z. z. o odpadoch a o zmene a doplnení niektorých zákonov v znení zákona č. 733/2004 Z. z. upraví obec podrobnosti o nakladaní s komunálnymi odpadmi a s drobnými stavebnými odpadmi a elektroodpadmi z domácností všeobecne záväzným nariadením, v ktorom ustanoví najmä podrobnosti o spôsobe zberu a prepravy komunálnych odpadov, o spôsobe separovaného zberu jednotlivých zložiek komunálnych odpadov, o spôsobe nakladania s drobnými stavebnými odpadmi, ako aj miesta určené na ukladanie týchto odpadov a na zneškodňovanie. Zákon č. 223/2001 Z. z. nadobudol účinnosť 1. júla 2001 a bol zmenený a doplnený zákonom č. 733/2004 Z. z., ktorý nadobudol účinnosť 1. januára 2005. 
Zákon č. 223/2001 Z. z. o odpadoch v znení zákona č. 733/2004 Z. z. menil a dopĺňal zákon č. 544/1990 Zb. o miestnych poplatkoch v znení neskorších predpisov o § 1 ods. 2, podľa ktorého obec vyberala miestny poplatok za zber, prepravu a zneškodňovanie komunálnych odpadov, ktoré vznikli na území obce a drobných stavebných odpadov, ktoré vznikli na území obce s účinnosťou od 1.1.2002 na základe obcou ustanovených náležitostí vyberania poplatku, ktoré ustanoví obec vo všeobecne záväznom nariadení. Zákon 544/1990 Zb. bol zrušený prijatím zákona č. 582/2004 Z. z. o miestnych daniach a miestnom poplatku za komunálne odpady a drobné stavebné odpady s účinnosťou od 1.novebra 2004.
V zmysle týchto platných právnych predpisov Hlavné mesto Slovenskej republiky Bratislava (ďalej len „hlavné mesto) upravilo podmienky nakladania s komunálnymi odpadmi a drobnými stavebnými odpadmi všeobecne záväzným nariadením hlavného mesta č. 12/2001 s účinnosťou od 1.januára 2001, ktorý bol menený najmä v súvislosti s návrhom generálneho prokurátora Slovenskej republiky a nálezom Ústavného súdu Slovenskej republiky č. 86/2003 Z. z., následne bol menený a doplnený o nakladanie s elektroodpadom z domácností. 
Náležitosti vyberania poplatku ustanovilo hlavné mesto podľa článku III § 10d ods. 6 zákona č. 544/1990 Zb. vo všeobecne záväznom nariadení č. 13/2001 s účinnosťou od 1.1.2002. V súvislosti s § 83 ods. 2 zákona č. 582/2004 Z. z. bolo všeobecne záväzné nariadenie č. 13/2001 o miestnom poplatku za komunálne odpady a drobné stavebné odpady zrušené a s účinnosťou od 1.1.2004 bolo prijaté všeobecne záväzné nariadenie č. 13/2004 o miestnom poplatku za komunálne odpady a drobné stavebné odpady. 
Vzhľadom na to, že dva rôzne zákony splnomocňujú obec upraviť podmienky systému zberu komunálnych odpadov a drobných stavebných odpadov a vyberania poplatku za ne, je potrebné podmienky upravovať dvomi všeobecne záväznými nariadeniami, ktoré sú navzájom prepojené a navzájom súvisia. 
Nový návrh novely všeobecne záväzného nariadenia o nakladaní s komunálnymi odpadmi a drobnými stavebnými odpadmi je zmenou a doplnením všeobecne záväzného nariadenia hlavného mesta SR Bratislavy č. 12/2001 v znení neskorších zmien a doplnkov, ktorého spracovanie si vyžiadali praktické skúsenosti pri nakladaní s komunálnymi odpadmi v súvislosti s podnetmi mestských častí, oprávnenej osoby a správcov nehnuteľností. V návrhu sú podrobnejšie vymedzené pojmy, ktoré majú byť pomôckou pre pôvodcov komunálnych odpadov z hľadiska praktického a jednoznačného triedenia, ako i zákonom zavedenej povinnosti pre obce, zaviesť triedenie odpadu od 1.1.2010 na území obce. Návrh dopĺňa podrobnosti týkajúce sa zavedeného systému zberu, napr. umiestnenie nádob, užívanie verejného priestranstva pre zhromažďovanie objemných odpadov a drobných stavebných odpadov, elektroodpadov z domácností, odstraňovanie týchto odpadov zo stanovišťa – mimoriadne odvozy a zabezpečovanie čistoty na stanovišti kontajnerov a jeho okolí. Zároveň je v návrhu prepracovaná povinnosť oprávnenej osoby týkajúca sa zabezpečovania nakladania s komunálnymi odpadmi a drobnými stavebnými odpadmi na území hlavného mesta vyplývajúca zo zákona o odpadoch vo vzťahu k hlavnému mestu.
Návrh nerieši udržiavanie čistoty a poriadku na verejnom priestranstve, vzhľadom na úpravu tohto meritu veci všeobecne záväznými nariadeniami mestských častí Bratislavy a konanie Obvodným úradom životného prostredia v Bratislave vyplývajúce zo zákona o odpadoch.
Osobitná časť
K bodu 1.  Zmena definície nebezpečného odpadu podľa zákona o odpadoch a odkaz na predpis upravujúci definíciu nebezpečného odpadu.
K bodu 2. a3.  Vymedzenie odpadu, ktorý sa pod pojmom rozumie.
K bodu 4.   Dopĺňa sa povinnosť mestskej časti Bratislavy ako držiteľa odpadu. Toto doplnenie vyplynulo z kontroly Slovenskej inšpekcie životného prostredia nakladania s komunálnymi odpadmi s tým, že Mestská časť je povinná plniť povinnosti držiteľa odpadu za vlastnú mestskú časť, súčasne s odkazom na predpis, ktorý určuje mestskú časť ako držiteľa odpadu.
K bodu 5.  Táto veta bola vypustená na základe Čl. II bod 5. zákon č. 733/2004 Z. z., Prílohy č. 3a k zákonu č. 223/2001 Z. z.
K bodu 6.  Mení sa v dôsledku nesprávnej formulácie pôvodného ustanovenia vzhľadom na to, že obec neurčuje miesto pre umiestnenie kontajnerov na zmesový komunálny odpad, lebo je už určené v stavebnom konaní ako drobná stavba, ktorá tvorí doplnkovú funkciu k hlavnej funkcii stavby. Obec určuje len miesta pre separovaný zber. Odkaz na osobitný predpis, z ktorého skutočnosť vyplýva.
K bodu 7.  Definícia k odpadu s obsahom škodlivín je už vo vymedzených pojmoch.
K bodu 8.  Zmena odkazu vzhľadom na zmenu Štatútu k 1.9.2008.
K bodu 9.  Nové ustanovenie, ktoré vyplynulo zo zákona č. 733/2004 Z. z., ktorým sa menil a dopĺňal zákon č. 223/2001 Z. z. o odpadoch a ktorým bol režim nakladania s elektroodpadom z domácností vyňatý z režimu nakladania s komunálnymi odpadmi. Odkaz na predpis, ktorý rieši nakladanie s elektroodpadmi.
K bodu 10.  V praxi k zmenám podmienok na nakladanie s komunálnymi odpadmi vydáva magistrát písomné stanovisko, nemôže preto oprávnená osoba upraviť podmienky nakladania s komunálnymi odpadmi odlišne.
K bodu 11.  V praxi nie je opodstatnená doba určitá na jeden rok pri zavedení modernejšieho a efektívnejšieho spôsobu zberu.
K bodu 12.  V pôvodnom nariadení bol stanovený len interval odvozu pre biologicky rozložiteľný odpad, a to maximálne 14 dní. Týmto je upravený interval odvozu pre vytriedené zložky komunálnych odpadov.
K bodu 13.  Toto ustanovenie ukladá zodpovednosť pôvodcovi komunálnych odpadov a drobných stavebných odpadov za ich uloženie na stanovišti mimo zberných nádob, kontajnerov ako užívateľovi stanovišťa do odvozu oprávnenou osobou. Toto ustanovenie je dôležité vzhľadom na zabránenie uloženia pokuty hlavnému mestu kontrolným orgánom.
K bodu 14. Prenesenie zodpovednosti za komunálne odpady uložené mimo kontajnerov  a na stanovišti kontajnerov na pôvodcov komunálnych odpadov, ktorí užívajú stanovište kontajnerov až do odvozu oprávnenou osobou. Hlavné mesto sa stáva držiteľom odpadu až vtedy, keď prevezme odpad. Odkaz na predpis súvisiaci so zmenou a doplnením.
K bodu 15. Možnosť zhromažďovania objemného odpadu na verejnom priestranstve len na základe súhlasu vydaného hlavným mestom a zákaz jeho ukladania na stanovišti kontajnerov a iných miestach ako na to určených. Odkaz upozorňuje na VZN o dani za užívanie verejného priestranstva.
K bodu 16.	Toto ustanovenie je rozšírené na všetky zložky komunálneho odpadu, nielen zmesového.
K bodu 17.	Podrobnejšia špecifikácia nakladania s odpadom zo zelene.
K bodu 18.	Preformulovanie povinnosti pôvodcu ako osoby zodpovednej za uloženie odpadu.
K bodu 19. 	Zmena pojmov v dôsledku zmeny terminológie v zákone. 
K bodu 20. 	Oprava názvov zákonov.
K bodu 21. 	Dopĺňa vymedzenie pojmu „dostatočný počet“.
K bodu 22. 	Nové písmeno, ktoré ukladá správcovi nehnuteľnosti objednať u oprávnenej osoby mimoriadny odvoz v prípade väčšej produkcie komunálnych odpadov, ako zodpovedá pravidelnej tvorbe odpadu z činnosti stavby. Vyplýva zo zavedeného množstvového systému zberu.
K bodu 23.	Toto ustanovenie bolo zmenené v súvislosti s § 18 ods. 6 zákona o odpadoch, podľa ktorého odpady uložené v rozpore so zákonom o odpadoch podliehajú konaniu Obvodného úradu životného prostredia v Bratislave.
K bodu 24.	Ustanovenie § 7 ods. 2 bolo podrobnejšie špecifikované a prepracované pre potreby hlavného mesta pri plnení povinností vyplývajúcich zo zákona o odpadoch a vykonávacej vyhlášky a pravidelnom získavaní informácií od oprávnených osôb nakladajúcich s jednotlivými zložkami komunálnych odpadov a drobných stavebných odpadov na území Bratislavy.
K článku II.	Splnomocnenie pre vydanie úplného znenia nariadenia č. 12/2001 za účelom zabezpečenia prehľadnosti nariadenia.
K článku III.	Ustanovenie k nadobudnutiu účinnosti nariadenia.
Všeobecne záväzné nariadenie 
hlavného mesta Slovenskej republiky Bratislavy
č. ....../2009
z ........................,
ktorým sa mení a dopĺňa všeobecne záväzné nariadenie hlavného mesta Slovenskej republiky Bratislavy č. 12/2001 o nakladaní s komunálnymi odpadmi a drobnými stavebnými odpadmi na území hlavného mesta Slovenskej republiky Bratislavy v znení neskorších predpisov 
Mestské zastupiteľstvo hlavného mesta Slovenskej republiky Bratislavy podľa § 11 ods. 5 písm. c) zákona Slovenskej národnej rady č. 377/1990 Zb. o hlavnom meste Slovenskej republiky Bratislave v znení zákona č. 535/2008 Z. z. a § 39 ods. 4 zákona č. 223/2001 Z. z. o odpadoch a o zmene a doplnení niektorých zákonov v znení zákona č. 733/2004 Z. z. v znení neskorších predpisov ustanovuje:

Čl. I

	Všeobecne záväzné nariadenie hlavného mesta Slovenskej republiky Bratislavy č. 12/2001 o nakladaní s komunálnymi odpadmi a drobnými stavebnými odpadmi na území hlavného mesta Slovenskej republiky Bratislavy v znení všeobecne záväzného nariadenia č. 3/2002, nálezu Ústavného súdu Slovenskej republiky č. 86/2003 Z. z., všeobecne záväzného nariadenia č. 5/2004 a všeobecne záväzného nariadenia č. 8/2005 sa mení a dopĺňa takto:
1.	V § 2 ods. 7 písmeno b) znie:
„b) odpad z domácností s obsahom škodlivín, ktorým je odpad z domácností, ktorý má jednu alebo viac nebezpečných vlastností uvedených v osobitnom predpise,1b) napríklad oleje, tuky, farby, lepidlá, rozpúšťadlá, odpad obsahujúci ortuť, batérie a akumulátory,“.
Poznámka  pod čiarou  k odkazu 1b znie: 
„1b) Príloha č. 4 zákona č. 223/2001 Z. z. o odpadoch a o zmene a doplnení niektorých zákonov.“.
2.	V § 2 ods. 7 písm. c) sa na konci pripájajú tieto slová: „odpad rastlinného pôvodu zo záhrad a parkov (tráva, lístie, kvety, konáre),“.
3.	V § 2 ods. 7 písm. d) druhom bode sa na konci pripájajú tieto slová: „ktorý svojim rozmerom a hmotnosťou nezodpovedá používaným zberným nádobám a kontajnerom, ako je nábytok, dvere, okno, podlahoviny, sanita a odpad podobného charakteru,“.
4.	V § 2 ods. 11 sa na konci pripája táto veta: „Mestská časť plní povinnosti držiteľa odpadu vo vzťahu k odpadu, s ktorým nakladá.2a)“.
Poznámka  pod čiarou  k odkazu 2a znie: 
„2a) § 19 zákona č. 223/2001 Z. z. v znení neskorších predpisov.“.
5.	V § 2 ods. 13 sa vypúšťa druhá veta.
6.	V § 3 ods. 2 písmeno a) znie:
„a) prostredníctvom oprávnenej osoby poskytnutie zberných nádob, kontajnerov na zber komunálnych odpadov, ktoré umiestni oprávnená osoba na stanovište vybudované v súlade s osobitným predpisom9a) a na triedený odpad na miesto určené hlavným mestom v spolupráci s mestskou časťou a oprávnenou osobou, ktoré musí vyhovovať hygienickým, estetickým a protipožiarnym podmienkam s pevným základom a nesmie vytvárať prekážku na pozemnej komunikácii,10)“.
Poznámka pod čiarou k odkazu 9a znie: 
„9a) § 47 a § 139b ods. 6 písm. a) zákona č. 50/1976 Zb. v znení neskorších predpisov.“.
7.	V § 3 ods. 2 písmeno c) znie: 
„c) zber, prepravu, zhodnotenie alebo zneškodnenie odpadu z domácností s obsahom škodlivín,“.
8.	Poznámka pod čiarou k odkazu 10a znie: 
 „10a) Čl. 44 ods. 3 písm. a) prvý bod Štatútu hlavného mesta Slovenskej republiky Bratislavy.“.
9.	V § 3 odsek 7 znie:
„(7) Nakladanie s elektroodpadom z domácností, a to zber, prepravu a zhodnotenie, prípadne zneškodnenie, zabezpečuje výrobca elektrozariadení podľa osobitného predpisu.10b)“. 
Poznámka pod čiarou k odkazu 10b znie: 
„10b) § 54e zákona č. 223/2001 Z. z. v znení zákona č. 733/2004 Z. z.“
10.	V § 4 ods. 3 sa slová „s oprávnenou osobou“ nahrádzajú slovami „s hlavným mestom“.
11.	V § 4 ods. 4 druhej vete sa vypúšťa čiarka a slová „najdlhšie však na dobu jedného roka“.
12.	§ 4 sa dopĺňa odsekom 5, ktorý znie:
„(5) Interval odvozu iných ako biologicky rozložiteľných komunálnych odpadov môže byť dlhší ako 14 dní.“.
13.	V § 5 ods. 2 písm. a) sa na konci pripájajú tieto slová: „ktoré sú mu určené, pričom zodpovedá za komunálne odpady a drobné stavebné odpady uložené v zberných nádobách, kontajneroch a ich okolí do odvozu oprávnenou osobou,“.
14.	V § 5 ods. 2 písm. b) sa pred čiarkou vkladajú slová „a vhodne zabezpečiť komunálne odpady a drobné stavebné odpady pred znehodnotením, odcudzením alebo iným nežiaducim únikom,12a)“. 
Poznámka  pod čiarou k odkazu 12a znie:
„12a) § 39 ods. 12 písm. b) zákona č. 223/2001 Z. z. v znení neskorších predpisov.“.
15.	V § 5 ods. 2 písm. e) sa na konci pripájajú tieto slová: „zhromažďovať objemný odpad a drobný stavebný odpad bezpečným spôsobom mimo verejného priestranstva na určenom mieste; na verejnom priestranstve len v prípade súhlasu vydaného hlavným mestom na užívanie verejného priestranstva,12b) pričom je zakázané ukladať objemný odpad a drobný stavebný odpad na stanovište zbernej nádoby, kontajnera,“.
Poznámka pod čiarou k odkazu 12b znie: 
„12b) Všeobecne záväzné nariadenie hlavného mesta Slovenskej republiky Bratislavy č. 11/2007 o dani za užívanie verejného priestranstva v znení všeobecne záväzného nariadenia č. 5/2008.“.
16.	V § 5 ods. 2 písm. f) pred slovo „zmesový“ sa vkladajú slová „jednotlivé zložky komunálnych odpadov a“.
17.	V § 5 ods. 2 písm. h) sa na konci pripájajú tieto slová: „a ak ich pôvodca nezhodnotí na vlastnom pozemku kompostovaním; takýto odpad je zakázané ukladať do zbernej nádoby, kontajnera, ktoré nie sú určené pre jeho zhromažďovanie, zneškodňovať biologicky rozložiteľný odpad zo záhrad a z parkov vrátane odpadu z cintorínov a z ďalšej zelene na pozemkoch právnických osôb, fyzických osôb a občianskych združení, ak sú súčasťou komunálneho odpadu,“.
18.	V § 5 ods. 2 písmeno i) znie:
„i) udržiavať čistotu na stanovišti a jeho okolí, neukladať komunálne odpady mimo zberných nádob, kontajnerov a drobné stavebné odpady a elektrozariadenia z domácností ukladať na vyhradené miesta určené týmto nariadením,“.
19.	V § 5 ods. 2 písm. j) sa slová „horľavý, výbušný odpad“ nahrádzajú slovami „horľavé látky, pyrotechnické výrobky, výbušniny“.
20.	Poznámky pod čiarou k odkazom 13 a 14 znejú:
„13) § 29 zákona č. 39/2007 Z. z. o veterinárnej starostlivosti.
 14) Zákon č. 51/1988 Zb. o banskej činnosti, výbušninách a o štátnej banskej správe v znení neskorších predpisov.“.
21.	V § 6 ods. 1 písm. a) sa na konci pripájajú tieto slová: „to znamená taký počet zberných nádob, kontajnerov, ktoré svojim objemom pri dohodnutom intervale odvozu obsiahne všetok komunálny odpad vyprodukovaný osobami užívajúcimi nehnuteľnosť, ktorej sú nádoby určené,“.
22.	V § 6 ods. 1 písmeno b) znie:
„b) objednať mimoriadny odvoz u oprávnenej osoby v prípade produkcie odpadu, ktorá presahuje štandardné množstvá alebo s osobitnými požiadavkami na organizáciu odvozu, pričom náklady hradí ten, koho činnosťou odpad vzniká; za mimoriadny odvoz komunálneho odpadu sa považuje aj odvoz komunálneho odpadu, ktorý je uložený mimo zbernej nádoby, kontajnera, ktorý nie je riadne pripravený na odvoz v riadnom termíne odvozu a odvoz komunálneho odpadu uloženého v nádobe, kontajneri a mieste v rozpore s týmto nariadením,“.
23.	V § 7 ods. 1 písm. m) sa za slovom „smeroch“ čiarka nahrádza bodkou a vypúšťajú sa slová „bez ohľadu na to, ako k znečisteniu došlo“.
24.	V § 7 odsek 2 znie:
„(2) Oprávnená osoba je povinná:
a) vypracovať program odpadového hospodárstva a zosúladiť ho s Programom odpadového hospodárstva komunálneho odpadu a drobných stavebných odpadov hlavného mesta, 
b) zaraďovať jednotlivé zložky komunálnych odpadov, s ktorými nakladá podľa Katalógu odpadov, viesť a uchovávať evidenciu o množstve prijatých zložiek komunálneho odpadu, spôsobe zhodnotenia, prípadne zneškodnenia odpadu, s ktorým nakladá na evidenčnom liste odpadu, podľa mestských častí, mesačne doručiť vyplnené evidenčné listy odpadu  a  zasielať vyplnené hlásenie o vzniku odpadu a nakladaní s ním do piateho dňa mesiaca nasledujúceho po uplynutí kalendárneho štvrťroka a vyplnený ročný výkaz o komunálnom odpade z obce podľa osobitných predpisov ročne k 10. januáru za predchádzajúci kalendárny rok hlavnému mestu,
c) zabezpečiť na základe vyjadrenia príslušného orgánu štátnej správy odpadového hospodárstva zhodnotenie odpadov, ktoré vznikli pri spracovateľskej operácii v colnom režime aktívny zušľachťovací styk  alebo ich vývoz podľa osobitného predpisu,19)
d) zabezpečiť analytickú kontrolu odpadov v ustanovenom rozsahu.“.
Poznámka pod čiarou k odkazu 19 znie:
	„19) Štvrtá časť zákona č. 223/2001 Z. z. v znení neskorších predpisov.“.
25.	V § 9 ods. 2 sa slová „5 000 Sk“ nahrádzajú slovami „165,96 eura“.
Čl. II
Primátor hlavného mesta Slovenskej republiky Bratislavy sa splnomocňuje, aby vyhlásil úplné znenie všeobecne záväzného nariadenia hlavného mesta Slovenskej republiky Bratislavy č. 12/2001 o nakladaní s komunálnymi odpadmi a drobnými stavebnými odpadmi na území hlavného mesta Slovenskej republiky Bratislavy, ako to vyplýva zo zmien a doplnení vykonaných všeobecne záväzným nariadením č. 3/2002, nálezom Ústavného súdu Slovenskej republiky Bratislavy č. 86/2003 Z. z., všeobecne záväzným nariadením č. 5/2004, všeobecne záväzným nariadením č. 8/2005 a týmto všeobecne záväzným nariadením.
Čl. III
Toto všeobecne záväzné nariadenie nadobúda účinnosť ..........

Ing. Andrej Ďurkovský
primátor

Stanovisko mestskej časti Bratislava-Petržalka k návrhu VZN hlavného mesta SR Bratislavy, ktorým sa mení a dopĺňa VZN hlavného mesta SR Bratislavy č. 12/2001  o nakladaní s KO a DSO na území hlavného mesta SR Bratislavy v znení neskorších predpisov

Body 1., 2., 3.	súhlasí	MČ BA-PE nemá pripomienky	
Bod 4.	nesúhlasí	MČ BA-PE navrhuje ponechať pôvodné znenie § 2 ods. 11 VZN č. 12/2001, pretože podľa §18 ods. 10 zákona o odpadoch:  
...„ak ide o komunálne odpady alebo drobné stavebné odpady, zhodnotenie alebo zneškodnenie na vlastné náklady zabezpečí obec, na ktorej území boli tieto odpady umiestnené v rozpore s týmto zákonom“ 	
Body 5. až 12.	súhlasí	MČ BA-PE nemá pripomienky 	
Bod  13., 14., 15.	nesúhlasí	MČ BA-PE navrhuje v §5 ods. 2 VZN č. 12/2001 vymeniť písmená a), b), a to nasledovne:
písm. a) znie: 
zapojiť sa do systému zberu na území hlavného mesta 
písm. b) znie:
užívať zberné nádoby a kontajnery zodpovedajúce systému zberu, ktoré sú mu určené 
písm. e) ponechať v pôvodnom znení 
(§5 ods. 2 písm. e) - VZN č. 12/2001) 	
Body 16. až 22. 	súhlasí	MČ BA-PE nemá pripomienky	
Bod 23.	nesúhlasí	vypustenie slov za čiarkou nemení význam tohto ustanovenia. MČ navrhuje vypracovať nové znenie §7 ods. 1 písm. m)   	
Bod 24., 25.	súhlasí	MČ BA-PE nemá pripomienky	

	Na záver žiadame, aby bolo vydané nové úplné znenie všeobecne záväzného nariadenia hlavného mesta Slovenskej republiky Bratislavy o nakladaní s komunálnymi odpadmi a drobnými stavebnými odpadmi na území hlavného mesta Slovenskej republiky Bratislavy.      

	

Podklady pre vypracovanie stanoviska mestskej časti Bratislava-Petržalka k návrhu VZN hlavného mesta SR Bratislavy, ktorým sa mení a dopĺňa VZN hlavného mesta SR Bratislavy č. 12/2001 o nakladaní s KO a DSO na území hlavného mesta SR Bratislavy v znení neskorších predpisov

K bodu 1.
Pôvodné znenie:
b) odpad z domácností s obsahom škodlivín, ktoré svojimi nebezpečnými vlastnosťami znižujú možnosť zhodnotenia komunálneho odpadu, a ktoré svojím charakterom zapríčiňujú negatívne vplyvy pri nakladaní s nimi, napríklad oleje a tuky, farby, lepidlá, rozpúšťadlá, žiarivky a iný odpad obsahujúci ortuť, liečivá, batérie a akumulátory,
	Navrhované znenie:
		 § 2 ods. 7 písmeno b) znie:
„b) odpad z domácností s obsahom škodlivín, ktorým je odpad z domácností, ktorý má jednu alebo viac nebezpečných vlastností uvedených v osobitnom predpise,1b) napríklad oleje, tuky, farby, lepidlá, rozpúšťadlá, odpad obsahujúci ortuť, batérie a akumulátory,“.
Poznámka  pod čiarou  k odkazu 1b znie: 
„1b) Príloha č. 4 zákona č. 223/2001 Z. z. o odpadoch a o zmene a doplnení niektorých zákonov.“
K bodu 2.
	Pôvodné znenie:
	c) biologicky rozložiteľný odpad zo zelene
	Navrhované znenie:
		V § 2 ods. 7 písm. c) sa na konci pripájajú tieto slová: „odpad rastlinného 	pôvodu zo záhrad a parkov (tráva, lístie, kvety, konáre),“.
	Nové znenie:
	c) biologicky rozložiteľný odpad zo zelene, odpad rastlinného pôvodu zo záhrad 	a parkov (tráva, lístie, kvety, konáre)
K bodu 3.
	Pôvodné znenie:
	d) objemný odpad
	Navrhované znenie:
		V § 2 ods. 7 písm. d) druhom bode sa na konci pripájajú tieto slová: „ktorý 	svojim rozmerom a hmotnosťou nezodpovedá používaným zberným nádobám 	a kontajnerom, ako je nábytok, dvere, okno, podlahoviny, sanita a odpad podobného 	charakteru,“.
	Nové znenie:
	d) objemný odpad, ktorý svojim rozmerom a hmotnosťou nezodpovedá používaným 	zberným nádobám a kontajnerom, ako je nábytok, dvere, okno, podlahoviny, sanita 	a odpad podobného charakteru,“

K bodu 4.
	Pôvodné znenie:
	Držiteľ odpadu je pôvodca odpadu alebo fyzická osoba alebo právnická osoba, 	u ktorej sa odpad nachádza.
	Navrhované znenie:
		V § 2 ods. 11 sa na konci pripája táto veta: „Mestská časť plní povinnosti 	držiteľa odpadu vo vzťahu k odpadu, s ktorým nakladá.2a)“.
	Poznámka  pod čiarou  k odkazu 2a znie: 
	„2a) § 19 zákona č. 223/2001 Z. z. v znení neskorších predpisov.“
	Nové znenie:
	Držiteľ odpadu je pôvodca odpadu a alebo fyzická osoba alebo právnická osoba, 	u ktorej sa odpad nachádza. Mestská časť plní povinnosti držiteľa odpadu vo 	vzťahu k odpadu, s ktorým nakladá.2a)“.

K bodu 5.
	Pôvodné znenie:
	13) Ak je nehnuteľnosť, byt alebo nebytový priestor v spoluvlastníctve viacerých 	vlastníkov, je správcom nehnuteľností zástupca alebo správca určený vlastníkmi. Ak 	si vlastníci neurčia zástupcu alebo správcu, určí správcu nehnuteľnosti 	hlavné mesto. (táto veta sa vypúšťa). Ak je vlastníkom štát alebo hlavné mesto, 	resp. 	mestská časť je správcom nehnuteľnosti správca.      
	Navrhované znenie:
		V § 2 ods. 13 sa vypúšťa druhá veta.

K bodu 6.	
	Pôvodné znenie:
	a) v spolupráci s mestskou časťou, príslušným hygienikom, správcom nehnuteľnosti a oprávnenou osobou schvaľovanie umiestnenia stanovišťa na umiestnenie zbernej nádoby alebo kontajnera, ktoré musí vyhovovať hygienickým, estetickým a protipožiarnym podmienkam s pevným základom a nesmie vytvárať prekážku na pozemnej komunikácii,10)
	Navrhované znenie:
		V § 3 ods. 2 písmeno a) znie:
„a) prostredníctvom oprávnenej osoby poskytnutie zberných nádob, kontajnerov na zber komunálnych odpadov, ktoré umiestni oprávnená osoba na stanovište vybudované v súlade s osobitným predpisom9a) a na triedený odpad na miesto určené hlavným mestom v spolupráci s mestskou časťou a oprávnenou osobou, ktoré musí vyhovovať hygienickým, estetickým a protipožiarnym podmienkam s pevným základom a nesmie vytvárať prekážku na pozemnej komunikácii,10)“.
Poznámka pod čiarou k odkazu 9a znie: 
„9a) § 47 a § 139b ods. 6 písm. a) zákona č. 50/1976 Zb. v znení neskorších predpisov.“.

K bodu 7. 
	Pôvodné znenie:
	c) zber, prepravu, zhodnotenie alebo zneškodnenie odpadu z domácností s obsahom škodlivín, ktoré svojimi nebezpečnými vlastnosťami znižujú možnosť zhodnotenia komunálneho odpadu, a ktoré svojím charakterom zapríčiňujú negatívne vplyvy pri nakladaní s nimi,
	Navrhované znenie:
		V § 3 ods. 2 písmeno c) znie: 
	„c) zber, prepravu, zhodnotenie alebo zneškodnenie odpadu z domácností s obsahom 	škodlivín,“.
K bodu 8.	
	Poznámka pod čiarou k odkazu 10a) znie: 
	„10a) Čl. 44 ods. 3 písm. a) prvý bod Štatútu hlavného mesta Slovenskej republiky 	Bratislavy.“.

K bodu 9. 
	Pôvodné znenie:
	7) Hlavné mesto v spolupráci s mestskou časťou vypracováva harmonogram 	separovaného zberu, ktorý zverejňuje verejnosti spôsobom obvyklým.
	Navrhované znenie:			
	V § 3 odsek 7 znie:
	(7) Nakladanie s elektroodpadom z domácností, a to zber, prepravu a zhodnotenie, 	prípadne zneškodnenie, zabezpečuje výrobca elektrozariadení podľa osobitného 	predpisu.10b). 
	Poznámka pod čiarou k odkazu 10b znie: 
	„10b) § 54e zákona č. 223/2001 Z. z. v znení zákona č. 733/2004 Z. z.“

K bodu 10.
	Pôvodné znenie
	3) V závislosti od skutočne produkovaného množstva komunálneho odpadu alebo 	od predpokladaného množstva komunálneho odpadu môže správca nehnuteľnosti 	počet kontajnerov a zberných nádob a interval odvozu upraviť po dohode 	s oprávnenou osobou odlišne
	Navrhované znenie:
		V § 4 ods. 3 sa slová „s oprávnenou osobou“ nahrádzajú 	slovami „s hlavným 	mestom“.
K bodu 11. 
	Pôvodné znenie:
	4) Pôvodca môže požiadať o modernejší a efektívnejší spôsob nakladania 	s komunálnym odpadom. Primátor môže dočasne umožniť zaradenie tohto 	spôsobu nakladania, najdlhšie však na dobu jedného roka (sa vypúšťa).
	Navrhované znenie:	
		V § 4 ods. 4 druhej vete sa vypúšťa čiarka a slová „najdlhšie však na dobu 	jedného roka“.
K bodu 12.
	Navrhované znenie – nový odsek 
	§ 4 sa dopĺňa odsekom 5, ktorý znie:
 (5) Interval odvozu iných ako biologicky rozložiteľných komunálnych odpadov môže byť dlhší ako 14 dní.
K bodu 13.
	Pôvodné znenie:
	a) užívať zberné nádoby a kontajnery zodpovedajúce systému zberu,
	Navrhované znenie:	
		V § 5 ods. 2 písm. a) sa na konci pripájajú tieto slová: „ktoré sú mu určené, 	pričom zodpovedá za komunálne odpady a drobné stavebné odpady uložené 	v zberných nádobách, kontajneroch a ich okolí do odvozu oprávnenou osobou,“

	Nové znenie:
	a) užívať zberné nádoby a kontajnery zodpovedajúce systému zberu, ktoré sú mu 	určené, pričom zodpovedá za komunálne odpady a drobné stavebné odpady uložené 	v zberných nádobách, kontajneroch a ich okolí do odvozu oprávnenou osobou,“

K bodu 14.
Pôvodné znenie:
b) zapojiť sa do systému zberu na území hlavného mesta,
		Navrhované znenie:	
	  		V § 5 ods. 2 písm. b) sa pred čiarkou vkladajú slová „a vhodne zabezpečiť 	komunálne odpady a drobné stavebné odpady pred znehodnotením, odcudzením 	alebo 	iným 	nežiaducim únikom,12a)“. 
	Nové znenie:
		b) zapojiť sa do systému zberu na území hlavného mesta a vhodne zabezpečiť 	komunálne odpady a drobné stavebné odpady pred znehodnotením, odcudzením 	alebo 	iným nežiaducim únikom,12a. 

	Poznámka  pod čiarou k odkazu 12a znie:
„12a) § 39 ods. 12 písm. b) zákona č. 223/2001 Z. z. v znení neskorších predpisov.“

K bodu 15. 
Pôvodné znenie:
e) požiadať o odvoz a zneškodnenie objemného odpadu a drobných stavebných odpadov u oprávnenej osoby, pokiaľ ide o odvoz mimo harmonogramu triedeného zberu,
	Navrhované znenie:
		V § 5 ods. 2 písm. e) sa na konci pripájajú tieto slová: „zhromažďovať objemný odpad a drobný stavebný odpad bezpečným spôsobom mimo verejného priestranstva na určenom mieste; na verejnom priestranstve len v prípade súhlasu vydaného hlavným mestom na užívanie verejného priestranstva,12b) pričom je zakázané ukladať objemný odpad a drobný stavebný odpad na stanovište zbernej nádoby, kontajnera,“.
	Nové znenie:
	e) požiadať o odvoz a zneškodnenie objemného odpadu a drobných stavebných odpadov u oprávnenej osoby, pokiaľ ide o odvoz mimo harmonogramu triedeného zberu, „zhromažďovať objemný odpad a drobný stavebný odpad bezpečným spôsobom mimo verejného priestranstva na určenom mieste; na verejnom priestranstve len v prípade súhlasu vydaného hlavným mestom na užívanie verejného priestranstva,12b) pričom je zakázané ukladať objemný odpad a drobný stavebný odpad na stanovište zbernej nádoby, kontajnera“.

	Poznámka pod čiarou k odkazu 12b znie: 
„12b) Všeobecne záväzné nariadenie hlavného mesta Slovenskej republiky Bratislavy č. 11/2007 o dani za užívanie verejného priestranstva v znení všeobecne záväzného nariadenia č. 5/2008.“.

K bodu 16.
	Pôvodné znenie:
	f) zmesový komunálny odpad ako zvyšok po vytriedení zložiek komunálneho odpadu 	vkladať do kontajnerov a zberných nádob na to určených tak, aby sa dali uzavrieť 	a komunálny odpad z nich nevypadával a pri ich vyprázdňovaní neohrozil zdravie 	zamestnancov oprávnenej osoby,	
	Navrhované znenie:
		V § 5 ods. 2 písm. f) pred slovo „zmesový“ sa vkladajú slová „jednotlivé 	zložky komunálnych odpadov a“.
	Nové znenie:
	f) jednotlivé zložky komunálnych odpadov a zmesový komunálny odpad ako zvyšok 	po vytriedení zložiek komunálneho odpadu vkladať do kontajnerov a zberných 	nádob 	na to určených tak, aby sa dali uzavrieť a komunálny odpad z nich 	nevypadával 	a pri 	ich vyprázdňovaní neohrozil zdravie zamestnancov oprávnenej 	osoby,	

K bodu 17. 
	Pôvodné znenie:
	h) zabezpečiť odvoz a zhodnotenie biologicky rozložiteľného odpadu zo záhrad 	a parkov vrátane odpadu z cintorínov a z ďalšej zelene na pozemkoch právnických 	osôb, fyzických osôb občianskych združení, ak sú súčasťou komunálneho odpadu.
	Navrhované znenie:
		V § 5 ods. 2 písm. h) sa na konci pripájajú tieto slová: „a ak ich pôvodca 	nezhodnotí na vlastnom pozemku kompostovaním; takýto odpad je zakázané ukladať 	do zbernej nádoby, kontajnera, ktoré nie sú určené pre jeho zhromažďovanie, 	zneškodňovať biologicky rozložiteľný odpad zo záhrad a z parkov vrátane odpadu z 	cintorínov a z ďalšej zelene na pozemkoch právnických osôb, fyzických osôb a 	občianskych združení, ak sú súčasťou komunálneho odpadu,“.
	Nové znenie:
	h) zabezpečiť odvoz a zhodnotenie biologicky rozložiteľného odpadu zo záhrad 	a parkov vrátane odpadu z cintorínov a z ďalšej zelene na pozemkoch právnických 	osôb, fyzických osôb a občianskych združení, ak sú súčasťou komunálneho odpadu 	a ak ich pôvodca nezhodnotí na vlastnom pozemku kompostovaním; takýto 	odpad je zakázané ukladať do zbernej nádoby, kontajnera, ktoré nie sú určené 	pre jeho zhromažďovanie, zneškodňovať biologicky rozložiteľný odpad zo záhrad a 	z parkov vrátane odpadu z cintorínov a z ďalšej zelene na pozemkoch právnických 	osôb, fyzických osôb a občianskych združení.
		
K bodu 18.
Pôvodné znenie:
i) neznečisťovať stanovište a okolie,
	Navrhované znenie:
		V § 5 ods. 2 písmeno i) znie:
i) udržiavať čistotu na stanovišti a jeho okolí, neukladať komunálne odpady mimo zberných nádob, kontajnerov a drobné stavebné odpady a elektrozariadenia z domácností ukladať na vyhradené miesta určené týmto nariadením.

K bodu 19.
	Pôvodné znenie:
j) neukladať do zberných nádob a kontajnerov na zmesový komunálny odpad horúci popol, uhynuté zvieratá,13) horľavý, výbušný odpad14) a odpad, ktorý by svojim zložením ohrozil zdravie zamestnancov oprávnenej osoby,

	Navrhované znenie:
		V § 5 ods. 2 písm. j) sa slová „horľavý, výbušný odpad“ nahrádzajú slovami 	„horľavé látky, pyrotechnické výrobky, výbušniny“.
Nové znenie:
j) neukladať do zberných nádob a kontajnerov na zmesový komunálny odpad horúci popol, uhynuté zvieratá,13) horľavé látky, pyrotechnické výrobky, výbušniny.a odpad, ktorý by svojim zložením ohrozil zdravie zamestnancov oprávnenej osob.,
	
K bodu 20.	
	Poznámky pod čiarou k odkazom 13 a 14 znejú:
„13) § 29 zákona č. 39/2007 Z. z. o veterinárnej starostlivosti.
14) Zákon č. 51/1988 Zb. o banskej činnosti, výbušninách a o štátnej banskej správe v znení neskorších predpisov.“.
K bodu 21.
Pôvodné znenie:
a) požiadať hlavné mesto o dostatočný počet kontajnerov alebo zberných nádob na vytriedené zložky a na zmesový komunálny odpad zodpovedajúcich systému zberu alebo ich prenájom u oprávnenej osoby,
Navrhované znenie:
	V §6 ods. 1 písm. a) sa na konci pripájajú tieto slová: „to znamená taký počet zberných nádob, kontajnerov, ktoré svojim objemom pri dohodnutom intervale odvozu obsiahne všetok komunálny odpad vyprodukovaný osobami užívajúcimi nehnuteľnosť, ktorej sú nádoby určené,“.
Nové znenie:
a) požiadať hlavné mesto o dostatočný počet kontajnerov alebo zberných nádob na vytriedené zložky a na zmesový komunálny odpad zodpovedajúcich systému zberu alebo ich prenájom u oprávnenej osoby, to znamená taký počet zberných nádob, kontajnerov, ktoré svojim objemom pri dohodnutom intervale odvozu obsiahne všetok komunálny odpad vyprodukovaný osobami užívajúcimi nehnuteľnosť, ktorej sú nádoby určené.

K bodu 22.
Pôvodné znenie:
b) zrušené
	Navrhované znenie:	
		V § 6 ods. 1 písmeno b) znie:
b) objednať mimoriadny odvoz u oprávnenej osoby v prípade produkcie odpadu, ktorá presahuje štandardné množstvá alebo s osobitnými požiadavkami na organizáciu odvozu, pričom náklady hradí ten, koho činnosťou odpad vzniká; za mimoriadny odvoz komunálneho odpadu sa považuje aj odvoz komunálneho odpadu, ktorý je uložený mimo zbernej nádoby, kontajnera, ktorý nie je riadne pripravený na odvoz v riadnom termíne odvozu a odvoz komunálneho odpadu uloženého v nádobe, kontajneri a mieste v rozpore s týmto nariadením.

K bodu 23.
	Pôvodné znenie:
	m) v dňoch odvozu odstrániť znečistenie na stanovišti a v okolí do vzdialenosti 3 m 	vo všetkých smeroch, bez ohľadu na to, ako k znečisteniu došlo( slová sa 	vypúšťajú).
	Navrhované znenie:
		V § 7 ods. 1 písm. m) sa za slovom „smeroch“ čiarka nahrádza bodkou a 	vypúšťajú sa slová „bez ohľadu na to, ako k znečisteniu došlo“.

K bodu 24. 
	Pôvodné znenie:
	2) Oprávnená osoba je povinná zosúladiť činnosť s Programom odpadového 	hospodárstva komunálneho odpadu a drobných stavebných odpadov hlavného mesta 	a prednostne zabezpečiť materiálové zhodnotenie vytriedených zložiek komunálneho 	odpadu a zneškodnenie zmesového komunálneho odpadu v spaľovni na komunálny 	odpad. V prípade, že zložky komunálneho odpadu preukázateľne nemôžu byť 	z určitých dôvodov materiálovo zhodnotené alebo zneškodnené v spaľovni na 	komunálny odpad, musí byť odpad zneškodnený iným spôsobom v súlade s osobitným 	predpisom.19)
	Navrhované znenie:	
		V § 7 odsek 2 znie:
	 (2) Oprávnená osoba je povinná:
a) vypracovať program odpadového hospodárstva a zosúladiť ho s Programom odpadového hospodárstva komunálneho odpadu a drobných stavebných odpadov hlavného mesta, 
b) zaraďovať jednotlivé zložky komunálnych odpadov, s ktorými nakladá podľa Katalógu odpadov, viesť a uchovávať evidenciu o množstve prijatých zložiek komunálneho odpadu, spôsobe zhodnotenia, prípadne zneškodnenia odpadu, s ktorým nakladá na evidenčnom liste odpadu, podľa mestských častí, mesačne doručiť vyplnené evidenčné listy odpadu  a  zasielať vyplnené hlásenie o vzniku odpadu a nakladaní s ním do piateho dňa mesiaca nasledujúceho po uplynutí kalendárneho štvrťroka a vyplnený ročný výkaz o komunálnom odpade z obce podľa osobitných predpisov ročne k 10. januáru za predchádzajúci kalendárny rok hlavnému mestu,
c)zabezpečiť na základe vyjadrenia príslušného orgánu štátnej správy odpadového hospodárstva zhodnotenie odpadov, ktoré vznikli pri spracovateľskej operácii v colnom režime aktívny zušľachťovací styk  alebo ich vývoz podľa osobitného predpisu,19)
d) zabezpečiť analytickú kontrolu odpadov v ustanovenom rozsahu.
Poznámka pod čiarou k odkazu 19 znie:
	„19) Štvrtá časť zákona č. 223/2001 Z. z. v znení neskorších predpisov.“

K bodu 25.	
	V § 9 ods. 2 sa slová „5 000 Sk“ nahrádzajú slovami „165,96 eura“.

Stanovisko
komisie životného prostredia a verejného poriadku pri miestnom zastupiteľstve Bratislava-Petržalka zo dňa 26. 03. 2009  

Prítomní:		RNDr. Eugen Lexmann, Ing. Peter Stach, Mgr. Ľubica Škorvaneková , 			Dušan 	Figel, Jaroslav Magát, Martin Zvardoň, Gabriel Gaži

Ospravedlnená:	 PhDr. Ľudmila Farkašovská

Hostia:			Ing. Miloš Šaling, Ing. Zuzana Juhásová

K bodu:		Stanovisko MČ k novelizácii VZN hlavného mesta SR Bratislavy o 			odpadoch

Uznesenie č. 71/2009:
	Komisia ŽP a VP odporúča MZ Petržalka prijať k návrhu novelizácie VZN hlavného mesta SR Bratislavy o odpadoch stanovisko MČ Bratislava-Petržalka so zapracovanými pripomienkami KŽPaVP.

Hlasovanie:
Za:		7
Proti:		0
Zdržal sa:	0

								RNDr. Eugen Lexmann, v. r.
								       predseda KŽPaVP

V Bratislave 26. 03. 2009
Za správnosť: Ing. Juhásová